# Lourdes Herrasti

Lourdes Herrasti Erlogorri (Aretxabaleta, Gipuzkoa, 1958ko abenduaren 23a) historialaria eta antropologoa da. Ikerlari dihardu Aranzadi Zientzia Elkarteko antropologia sailean. 200 indusketatik gora egin ditu azken 40 urteotan. Memoriarekin konprometituta, 36ko gerran eta diktadura frankistan errepresaliatutako pertsonak desobiratzeko proiektuak gidatu ditu.

## Biografia

Lourdes Herrasti Geografia eta Historiako lizentziaduna da Euskal Herriko Unibertsitatean. Irakaskuntza Ertaineko irakaslea. Osteoarkeologian espezializatua. Historiaurretik gaur egun arteko hainbat ikerketa-proiektutan parte hartu du. Hileta-testuinguruen azterketan zentratuta, osteoarkeologo gisa duen ospea argitalpen zientifiko ugaritan islatu da. Gerra Zibilean eta diktadura frankistan errepresaliatutako pertsonak hobitik atera eta identifikatzeko proiektuetan aktiboki parte hartzen du.

## Ibilbidea

Herrasti 1980ko hamarkadan hasi zen Arantzadiko Historiaurreko Departamentutik antolatzen ziren indusketetan parte hartzen. Erralla izan zen lehen indusketa.
Urte horietan, pertsona talde bat elkartu zen sailean, eta egiten ziren jarduerak dibertsifikatzen hasi ziren, beste indusketa eta lan-ildo batzuk irekiz. Taldetxo horretan emakumeak bazeuden ere, ilusio handiarekin denak, gutxik lortu dute arkeologo lanetan aritzea.
Antropologia fisikoaren arloan lanean jarraitu zuen Lurdesek, indusketa arkeologikoetan aurkitutako aztarnen azterketa antropologikoa egiten, eta antropologia fisikoko saila bultzatu zuen, hainbat lan-ildo abian jarrita.
Gaur egun, Aranzaditik kanpo gehien ezagutzen den jarduera memoria historikoaren azterketaren barruan egiten dena da. Hobi komunen desobiratze prozesuetan eta aurkitutako aztarnen azterketan esku hartu du, Memoria Historikoaren hainbat elkarteren lankidetzaz. Ez da lan erraza eta karga emozional handia du.
Bere jardueraren zati garrantzitsu bat dibulgazioa da: informazio-hitzaldiak, argitalpenak, eskatzen duten eskolekin lan egitea eta datu-base ireki bat sortzea desobiratze lanetan sortutako informazio guztia jasotzeko.
Koordinazio lan handia, baina zertan lan egiten duen galdetzen zaionean Lurdesen erantzuna bestelakoa da: "irakaskuntza ertainetako irakaslea naiz".

## Argitalpenak
### Liburuak

* Saber al fin: Fosas comunes, desaparición forzada y derecho a la verdad en el Sáhara Occidental. (Talde-lanean)
* MEHERIS: La esperanza posible: Fosas comunes y primeros desaparecidos saharauis identificados. (Talde-lanean)

### Artikuluak

* Ez da berdina hezur biluziak edo jantziak ere topatzea, arropek hurbildu egiten zaituzte. 2013.
* Lasarte-Oriaren institutuaren diagnosia. 1993.

## Hitzaldiak

* Entre la memoria histórica y la memoria reciente (Francisco Etxeberria i Lourdes Herrasti)
* Memoria histórica. Donostia, 2021.
* Arqueología de la memoria: el método arqueológico aplicado a la investigación de la historia reciente. 2021.
* Memoria eraikitzen, iragana lurpetik ateraz. Emakume zientzialarien argitan solasaldi-zikloak, (Donostia, 2022).

## Erreferentziak

* ↑ «Lourdes Herrasti: "Emakume guztiek galdu egin zuten gerra garaian" - Azpeitia» uztarria.eus (Noiz kontsultatua: 2022-11-30).
* ↑ https://irutxulo.hitza.eus/2024/09/27/ez-gara-gai-izan-gure-historia-aztertzeko-askotan/
* ↑ «LOURDES HERRASTI, Antropologoa. 2021eko maiatzak 11, asteartea» Eragin 2021-05-08 (Noiz kontsultatua: 2022-11-30).
* ↑ Lourdes Herrasti. .
* ↑ Aranzadi. «Aranzadiko emakumeak: Lourdes Herrasti, gizartearekin konprometitua» Aranzadi (Noiz kontsultatua: 2022-12-01).
* 1 2 «Hegoa::Publicaciones::HERRASTI ERLOGORRI, Lourdes» publicaciones.hegoa.ehu.eus (Noiz kontsultatua: 2022-12-01).
* 1 2 «Lourdes Herrasti Erlogorri :: Inguma - Base de datos de la comunidad científica vasca» www.inguma.eus (Noiz kontsultatua: 2022-12-01).
* ↑ (Katalanez) Lourdes Herrasti – El passat més recent. (Noiz kontsultatua: 2022-11-30).
* ↑ «LOURDES HERRASTI, Antropologoa. 2021eko maiatzak 11, asteartea» Eragin 2021-05-08 (Noiz kontsultatua: 2022-12-01).
* ↑ «Instituto Alavés de Arqueología - IAA» www.iaa-aai.org (Noiz kontsultatua: 2022-12-01).
* ↑ «Memoria eraikitzen, iragana lurpetik ateraz» www.donostiakultura.eus (Noiz kontsultatua: 2022-12-01).

## Kanpo estekak

* Lourdes Herrasti: Indusketa baten aurkitutako hezurrak nola aztertzen dituzten azaltzen YouTube
* «Ez gara gai izan gure historia aztertzeko», Irutxuloko Hitzan, 2417. zk., 6-11.or., 2024ko irailaren 27an.
* Lourdes Herrasti: Las excavaciones de Porreres son una imagen que delata la verdad de lo que ocurrió YouTube
* Lourdes Herrasti: Explica la labor de recuperación de restos de víctimas de la guerra y la represión franquista desde el pozo de Salamanco chico, en Badajoz EiTB
* Datuak: Q115524687